ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรมพ.ศ. ๒๕๔๓ โดยที่เป็นการสมควรให้มีระเบียบว่าด้วยองค์ประกอบ หลักเกณฑ์วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรมอาศัยอำนาจตามความในมาตรา ๔๗ วรรคสี่แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยองค์ประกอบหลักเกณฑ์ วิธีการแต่งตั้ง และวิธีดำเนินงานของคณะอนุกรรมการตุลาการศาลยุติธรรม พ.ศ.๒๕๔๓ข้อ ๒[๑]ระเบียบนี้ให้ใช้บังคับตั้งแต่วัดถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้คณะอนุกรรมการตุลาการศาลยุติธรรม หมายความว่าคณะอนุกรรมการตุลาการศาลยุติธรรมประจำชั้นศาลและคณะอนุกรรมการตุลาการศาลยุติธรรมวิสามัญคณะอนุกรรมการตุลาการศาลยุติธรรมประจำชั้นศาล หมายความว่าคณะอนุกรรมการตุลาการศาลยุติธรรมประจำศาลฎีกาคณะอนุกรรมการตุลาการศาลยุติธรรมประจำศาลอุทธรณ์และคณะอนุกรรมการตุลาการศาลยุติธรรมประจำศาลชั้นต้นอ.ก.ต. ประจำชั้นศาล หมายความว่าคณะอนุกรรมการตุลาการศาลยุติธรรมประจำชั้นศาลอ.ก.ต. วิสามัญ หมายความว่าคณะอนุกรรมการตุลาการศาลยุติธรรมวิสามัญข้อ ๔ ให้ประธานศาลฎีการักษาการตามระเบียบนี้หมวด ๑คณะอนุกรรมการตุลาการศาลยุติธรรมประจำชั้นศาล ส่วนที่ ๑องค์ประกอบ ข้อ ๕ ให้มีอ.ก.ต. ประจำชั้นศาล ชั้นศาลละหนึ่งคณะ แต่ละคณะประกอบด้วยอนุกรรมการซึ่ง ก.ต. เป็นผู้แต่งตั้งจากข้าราชการตุลาการในแต่ละชั้นศาลดังนี้(๑) ศาลฎีกาให้แต่งตั้งจากข้าราชการตุลาการที่ดำรงตำแหน่งในศาลฎีกาในตำแหน่งที่ไม่ต่ำกว่าผู้พิพากษาศาลฎีกาจำนวนเจ็ดคน(๒) ศาลอุทธรณ์ให้แต่งตั้งจากข้าราชการตุลาการที่ดำรงตำแหน่งในศาลอุทธรณ์ และศาลอุทธรณ์ภาคในตำแหน่งที่ไม่ต่ำกว่าผู้พิพากษาศาลอุทธรณ์หรือผู้พิพากษาศาลอุทธรณ์ภาคจำนวนเจ็ดคน(๓) ศาลชั้นต้น ให้แต่งตั้งจากข้าราชการตุลาการที่ดำรงตำแหน่งในศาลชั้นต้นซึ่งได้รับเงินเดือนและเงินประจำตำแหน่งตั้งแต่ชั้น๒ ขึ้นไป และมิใช่ข้าราชการตุลาการที่ดำรงตำแหน่งผู้พิพากษาอาวุโส จำนวนเจ็ดคนสำหรับข้าราชการตุลาการซึ่งดำรงตำแหน่งที่เรียกชื่ออย่างอื่นตามมาตรา๑๑ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓หรือผู้ซึ่งได้รับคำสั่งให้ไปช่วยราชการในศาลอื่นตามมาตรา ๒๑แห่งพระราชบัญญัติดังกล่าว ให้มีสิทธิได้รับแต่งตั้งเป็นอนุกรรมการตุลาการศาลยุติธรรมประจำชั้นศาลในชั้นศาลซึ่งข้าราชการตุลาการผู้นั้นมีเงินเดือนอยู่ในชั้นศาลนั้นในขณะที่มีการแต่งตั้งส่วนที่ ๒หลักเกณฑ์และวิธีการแต่งตั้ง ข้อ ๖ในการลงมติแต่งตั้งอนุกรรมการตุลาการศาลยุติธรรมประจำชั้นศาลตามข้อ ๕ จะต้องได้คะแนนเสียงไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ข้อ ๗ให้ผู้ที่ได้รับแต่งตั้งตามข้อ ๖ เข้ารับหน้าที่นับแต่วันที่ประธานกรรมการตุลาการศาลยุติธรรมประกาศรายชื่อเป็นต้นไปข้อ ๘อนุกรรมการตุลาการศาลยุติธรรมประจำชั้นศาลต้องไม่เป็นกรรมการตุลาการศาลยุติธรรมกรรมการบริหารศาลยุติธรรม หรือกรรมการข้าราชการศาลยุติธรรมในคราวเดียวกันข้อ ๙ อนุกรรมการตุลาการศาลยุติธรรมประจำชั้นศาลมีวาระอยู่ในตำแหน่งคราวละสองปีอนุกรรมการซึ่งพ้นจากตำแหน่งตามวาระอาจได้รับแต่งตั้งใหม่ได้แต่จะดำรงตำแหน่งเกินสองวาระติดต่อกันไม่ได้ข้อ ๑๐นอกจากการพ้นจากตำแหน่งตามวาระตามข้อ ๙ อนุกรรมการตุลาการศาลยุติธรรมประจำชั้นศาลพ้นจากตำแหน่งเมื่อ(๑) ตาย(๒) ลาออก(๓) กระทำผิดวินัยนับแต่วันที่มีคำสั่งลงโทษทางวินัย(๔) ได้รับแต่งตั้งให้ดำรงตำแหน่งผู้พิพากษาอาวุโสหรือพ้นจากตำแหน่งข้าราชการตุลาการหรือพ้นจากตำแหน่งข้าราชการตุลาการในชั้นศาลที่ดำรงตำแหน่งอยู่ในเวลาที่ได้รับแต่งตั้งเป็นอนุกรรมการ(๕) ขาดคุณสมบัติตามข้อ ๘(๖) ถูกถอดถอนจากตำแหน่งตามข้อ ๑๑ในกรณีเป็นที่สงสัยเกี่ยวกับการพ้นจากตำแหน่งของอนุกรรมการให้ ก.ต. เป็นผู้วินิจฉัยชี้ขาดข้อ ๑๑อนุกรรมการตุลาการศาลยุติธรรมประจำชั้นศาลผู้ใดมีพฤติการณ์ไม่เหมาะสมในการปฏิบัติหน้าที่อนุกรรมการส่อไปในทางทุจริตต่อหน้าที่ ส่อว่าจงใจใช้อำนาจหน้าที่ขัดต่อบทบัญญัติแห่งกฎหมายข้อบังคับ คุณธรรมและจริยธรรม หรือกระทำการอันมีมูลเป็นความผิดทางวินัยถูกกล่าวหาหรือกรณีเป็นที่สงสัยว่ากระทำผิดทางวินัย ก.ต. มีอำนาจถอดถอนอนุกรรมการผู้นั้นออกจากตำแหน่งได้ในการพิจารณาถอดถอนอนุกรรมการตามวรรคหนึ่งให้ผู้ที่ถูกพิจารณาถอดถอนมีสิทธิเข้าชี้แจงข้อเท็จจริงต่อ ก.ต. และมติ ก.ต.ที่ให้ถอดถอนผู้ใดออกจากตำแหน่งอนุกรรมการจะต้องมีคะแนนเสียงไม่น้อยกว่ากึ่งหนึ่งของจำนวนกรรมการตุลาการศาลยุติธรรมทั้งหมดเท่าที่มีอยู่ในระหว่างการพิจารณาถอดถอนอนุกรรมการตามวรรคสองอนุกรรมการผู้นั้นจะปฏิบัติหน้าที่ใน อ.ก.ต. ประจำชั้นศาลนั้นไม่ได้ข้อ ๑๒ในกรณีที่ต้องมีการแต่งตั้งอนุกรรมการตุลาการศาลยุติธรรมประจำชั้นศาลแทนตำแหน่งที่ว่างลงก่อนครบวาระให้นำความในข้อ ๕ และข้อ ๖ มาใช้บังคับโดยอนุโลมและให้ผู้ซึ่งได้รับแต่งตั้งอยู่ในตำแหน่งได้เท่ากับวาระที่เหลืออยู่ของผู้ซึ่งตนแทนการดำรงตำแหน่งของอนุกรรมการที่พ้นจากตำแหน่งก่อนครบวาระหรือที่ดำรงตำแหน่งแทน หากมีกำหนดเวลาไม่ถึงหนึ่งปีไม่ให้นับเป็นวาระการดำรงตำแหน่งตามข้อ ๙ส่วนที่ ๓วิธีดำเนินงาน ข้อ ๑๓ในการปฏิบัติหน้าที่ของ อ.ก.ต. ประจำชั้นศาล ให้อนุกรรมการที่มีอาวุโสสูงสุดในแต่ละคณะเป็นประธานแต่ถ้าต้องมีการประชุมร่วมกันระหว่าง อ.ก.ต. ประจำชั้นศาล ก็ให้อนุกรรมการที่มีอาวุโสสูงสุดเป็นประธานของที่ประชุมร่วมและให้นำบทบัญญัติในหมวดนี้ไปใช้บังคับแก่การประชุมร่วมโดยอนุโลมให้ประธาน อ.ก.ต. ประจำชั้นศาลเป็นผู้เรียกประชุม อ.ก.ต.ประจำชั้นศาลนั้น และในกรณีเป็นการประชุมร่วมกันระหว่าง อ.ก.ต. ประจำชั้นศาลก็ให้ประธาน อ.ก.ต. ประจำชั้นศาลผู้มีอาวุโสสูงสุดเป็นผู้เรียกประชุมให้ผู้อำนวยการกองงานคณะกรรมการตุลาการเป็นเลขานุการของอ.ก.ต. ประจำชั้นศาลและเพื่อการนี้เลขานุการจะแต่งตั้งข้าราชการในสำนักงานส่งเสริมงานตุลาการคนหนึ่งหรือหลายคนเป็นผู้ช่วยเลขานุการก็ได้ข้อ ๑๓/๑[๒] อ.ก.ต.ประจำชั้นศาลมีอำนาจหน้าที่กลั่นกรองเสนอความเห็นเกี่ยวกับการแต่งตั้งให้ดำรงตำแหน่งการโยกย้ายแต่งตั้ง การเลื่อนตำแหน่ง การลงโทษข้าราชการตุลาการ หรือกรณีอื่น ๆตามที่กฎหมายบัญญัติในชั้นศาลนั้น ต่อ ก.ต. เพื่อประกอบการพิจารณาโดยดำเนินการตามวิธีการที่กำหนดไว้ในส่วนนี้ และตามที่ ก.ต. มีมติ หรือมอบหมายข้อ ๑๔ในการเสนอเรื่องต่อ อ.ก.ต. ประจำชั้นศาล หากเป็นเรื่องที่เกี่ยวข้องกับข้าราชการตุลาการในชั้นศาลใดก็ให้เลขานุการ ก.ต. เสนอต่อ อ.ก.ต. ประจำชั้นศาลนั้น และในกรณีที่ไม่มีกฎหมายหรือมติก.ต. กำหนดเป็นอย่างอื่น ให้ อ.ก.ต. ประจำชั้นศาลพิจารณาทำความเห็นให้แล้วเสร็จภายในสิบห้าวันทำการนับแต่ได้รับเรื่องจากเลขานุการก.ต. เว้นแต่จะได้รับอนุญาตให้ขยายระยะเวลาจาก ก.ต.ข้อ ๑๕การประชุมของ อ.ก.ต. ประจำชั้นศาล ต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมถ้าประธานไม่อยู่ในที่ประชุมหรือไม่อาจมาประชุมได้ ให้อนุกรรมการที่มีอาวุโสสูงสุดที่มาประชุมเป็นประธานในที่ประชุมข้อ ๑๖ในการประชุมของ อ.ก.ต. ประจำชั้นศาล ถ้าอนุกรรมการผู้ใดมีส่วนได้เสียในเรื่องที่พิจารณาห้ามมิให้ผู้นั้นร่วมประชุมและลงมติในเรื่องนั้น แต่หากผู้นั้นได้เข้าประชุมอยู่ก่อนแล้วและการไม่มีสิทธิร่วมประชุมและลงมตินั้นเป็นการชั่วคราวก็ให้นับผู้นั้นเป็นองค์ประชุมในเรื่องนั้นด้วยข้อ ๑๗การออกเสียงลงคะแนน ให้กระทำโดยเปิดเผย เว้นแต่ที่ประชุมกำหนดให้ลงคะแนนลับซึ่งจะกระทำด้วยวิธีใดให้ที่ประชุมกำหนดตามความเหมาะสมเป็นกรณีๆ ไปข้อ ๑๘การวินิจฉัยชี้ขาดของที่ประชุมให้ถือเสียงข้างมาก อนุกรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดความเห็นของ อ.ก.ต. ประจำชั้นศาลในเรื่องที่เกี่ยวกับการลงโทษทางวินัยจะต้องระบุเหตุผลซึ่งรวมถึงข้อกฎหมายที่อ้างอิงไว้ด้วยข้อ ๑๙การเสนอความเห็นใด ๆ ของ อ.ก.ต. ประจำชั้นศาลต่อ ก.ต. นั้นให้เสนอความเห็นของเสียงข้างน้อยและข้อสังเกตไปพร้อมกับความเห็นของอ.ก.ต. ประจำชั้นศาลด้วยหมวด ๒คณะอนุกรรมการตุลาการศาลยุติธรรมวิสามัญ ข้อ ๒๐ในการอื่นใดอันอยู่ในอำนาจหน้าที่ของ ก.ต. แต่มิได้อยู่ในอำนาจหน้าที่ของอ.ก.ต. ประจำชั้นศาล ก.ต. มีอำนาจแต่งตั้ง อ.ก.ต. วิสามัญประกอบด้วยอนุกรรมการไม่น้อยกว่าสามคนให้ทำการแล้วรายงานต่อก.ต. ก็ได้ข้อ ๒๑ให้อนุกรรมการตุลาการศาลยุติธรรมวิสามัญอยู่ในตำแหน่งเพียงเท่าที่เสร็จสิ้นงานตามที่ได้รับมอบหมายข้อ ๒๒ให้นำความในส่วนที่ ๒ และส่วนที่ ๓ ของหมวด ๑ มาใช้บังคับแก่ อ.ก.ต. วิสามัญโดยอนุโลมเว้นแต่ ก.ต. จะมีมติให้เป็นอย่างอื่นบทเฉพาะกาล ข้อ ๒๓ให้อนุกรรมการตุลาการศาลยุติธรรมประจำศาลชั้นศาลที่ได้รับแต่งตั้งโดย ก.ต.ตามมาตรา ๘๖ แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ มีวาระอยู่ในตำแหน่งเพียงหนึ่งปีนับแต่วันเข้ารับหน้าที่เว้นแต่ในระหว่างนั้น ก.ต. ตามมาตรา ๓๖ แห่งพระราชบัญญัติดังกล่าว จะมีมติแต่งตั้งอ.ก.ต. ประจำชั้นศาลขึ้นใหม่ตามข้อ ๕ และข้อ ๖ ก็ให้อนุกรรมการที่ได้รับแต่งตั้งอยู่ก่อนแล้วเป็นอันพ้นจากตำแหน่งนับแต่วันที่อนุกรรมการชุดใหม่เข้ารับหน้าที่ประกาศ ณ วันที่ ๖ กรกฎาคม พ.ศ. ๒๕๔๓จเร อำนวยวัฒนาประธานกรรมการตุลาการศาลยุติธรรมระเบียบคณะกรรมการตุลาการศาลยุติธรรม ว่าด้วยองค์ประกอบ หลักเกณฑ์ วิธีการแต่งตั้งและวิธีการดำเนินงานของคณะอนุกรรมการตุลาการศาลยุติธรรม (ฉบับที่ ๒) พ.ศ. ๒๕๔๓[๓]วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษา เล่ม ๑๑๗/ตอนที่ ๖๕ ก/หน้า ๓/๖ กรกฎาคม ๒๕๔๓[๒] ข้อ ๑๓/๑ เพิ่มโดยระเบียบคณะกรรมการตุลาการศาลยุติธรรม ว่าด้วยองค์ประกอบหลักเกณฑ์ วิธีการแต่งตั้ง และวิธีการดำเนินงานของคณะอนุกรรมการตุลาการศาลยุติธรรม(ฉบับที่ ๒) พ.ศ. ๒๕๔๓[๓]ราชกิจจานุเบกษา เล่ม ๑๑๗/ตอนที่ ๑๑๔ ก/หน้า ๒๕/๑ ธันวาคม ๒๕๔๓